

IV. évf. 46. szám **Krisztus, a mindenség Királya** 2017. november 26.

*Adventi koszorú kötés és Közösségi Ház felújítás*

A Váci Egyházmegyei Építészeti Iroda jóváhagyta a ***Szent Miklós Közösségi Ház*** felújítását, így ***elkezdődhettek a felújítási munkálatok***, ugyanakkor ezért sajnos az épületet jelenleg nem tudjuk használni. Mivel az előző évben 50-60-an is részt vettek az adventi koszorú kötésen, és még több résztvevőre számíthatnánk idén, így sajnos mivel nincs alkalmas helyünk, a plébánián alig a résztvevők harmada férne el, és a plébánián a fürdőszoba, és a mosdó sincs még kész, így ***az idén a szokásos adventi koszorú kötést az egyházközség nem tudja megszervezni***. Ugyanakkor ***szeretnénk buzdítani az iskolákat, óvodákat, egyesületeket, civil szervezeteket, önkormányzatokat***, hogy ne csak Bercelen, de a többi településünkön is ***szervezzenek adventi koszorú kötést***, melyeken az egyházközségeink tagjai is szívesen közreműködnek. Amennyiben egy-egy szervezet/intézmény a vidékünkre jellemző keresztény kultúrától idegen Halloween vagy töklámpás készítést előmozdította, úgy most ***az adventi karácsonyi készület természetszerű és lelkiismereti kötelessége.***

*Hány szentmisét mondhat egy pap egy napon?*

Az Egyházi Törvénykönyv 905. kán. szerint: 1. §. Azoknak az eseteknek a kivételével, amelyekben a jog szerint szabad az eucharisztiát ugyanazon a napon többször is végezni vagy koncelebrálni, **a papnak nem szabad naponta egynél többször miséznie**. 2. §. **Paphiány esetén** a helyi ordinárius megengedheti, hogy a papok **megfelelő okból naponta kétszer**, sőt ha a lelkipásztori szükség úgy kívánja, **vasárnap és kötelező ünnepen háromszor** is misézzenek.

*Mennyi szabadságot vehet ki egy plébános egy évben?*

533. kán. 2. §. Hacsak súlyos indok nem gátolja, a plébánosnak szabad évente legfeljebb egy hónapnyi folyamatos vagy megszakított időre plébániájáról szabadság címén távoznia; ebbe a szabadságba nem számítanak bele azok a napok, melyeken a plébános - évente egyszer - lelkigyakorlatot végez; ha a plébános egy hétnél tovább akar távol lenni plébániájától, köteles erről az ordináriust értesíteni.

*Van-e szabály korábbi plébános elhelyezése utáni misézés, keresztelés stb.-ről?*

1747. kán. -- 1. §. Az elmozdított plébánosnak tartózkodnia kell a plébánosi feladat gyakorlásától, mielőbb szabaddá kell tennie a plébánia épületét, és mindent, ami a plébániával kapcsolatos, át kell adnia annak, akire a püspök a plébániát bízta.

*Hányszor lehet egy nap áldozni?*

917. kán. -- Aki a szent eucharisztiát már magához vette, ugyanazon a napon ismét megáldozhat, de csak olyan eucharisztikus ünneplés keretében, melyen részt vesz, fenntartva a 921. kán. 2. §-ának előírását. (921. kán. 2. §. Még ha aznap szentáldozáshoz járultak is, nagyon tanácsos, hogy akik életveszélybe kerültek, ismét áldozzanak.)

*Áldozás előtt mennyi ideig nem szabad enni?*

919. kán. -- 1. §. Aki a legszentebb eucharisztiát magához akarja venni, a szentáldozás elôtt legalább egy órán keresztül tartózkodjék minden ételtől és italtól; ez alól kivételt csak a víz és az orvosság jelent. 2. §. Az a pap, aki ugyanazon a napon kétszer vagy háromszor mutatja be a szent eucharisztiát, a második vagy a harmadik misézés előtt valamit magához vehet akkor is, ha nincs közben egy óra idő. 3. §. Az idősek és azok, akik valamilyen betegségben szenvednek, valamint az őket gondozó személyek megáldozhatnak akkor is, ha előzőleg egy órán belül valamit magukhoz vettek.

HIRDETÉSEK

Bercelen a 7. csoport takarít.

2017.12.03-án indul a betlehemezés és az adventi hittanverseny. Ministráns versenyt is hirdetünk, minden ministrálás után pontot lehet gyűjteni. A legjobbak érétkes jutalmakat kapnak. ***Ki ministrálhat a Szentmisén?***1965-ig csak általános iskolás fiúk ministrálhattak. Ma már lányok is ministrálhatnak, nem csak gyerekek. Különösen ajánlott bérmálkozott felnőtteknek, mivel bonyolultabb szolgálatokat gyermekek nem tudnak végezni, sajátos nevük: felnőtt asszisztencia.

2017.11.27. H 15:00 Szentmise a Galgagutai Templomban *Adventi koszorúk megáldása*

 *16:00 "Misericordias Domini in aeternum cantabo" tudományos konferencia Pétery József egykori váci megyéspüspök pappá szentelésének 105., püspökké szentelésének 75., és halálának 50. évfordulója alkalmából a Váci Püspöki Palotában*

2017.11.29. Sz 17:00 Szentmise a Nógrádkövesdi Templomban

 *17:30* *Szentségimádás a Berceli Templomban*

 *18:30 Jegyesoktatás a Berceli Plébánián*

2017.11.30. Cs 17:00 Szentmise a Berceli Templomban

 *17:30 Szentségimádás a Berceli Templomban*

 *18:00 HúHa a Zagyva mentén (Szurdokpüspöki, Szabadság út 151., Jakabi templom) Te is a húszas-harmincas éveidben jársz? Gyere és beszélgessünk együtt rólunk szóló, minket érintő témákról! Program: szentségimádás, kiscsoport és beszélgetés.*

2017.12.01. P 10:00 Eucharisztia és betegek kenetének kiszolgáltatása a Rózsák Völgye Idősek Otthonban Bercelen

 11:00 Elsőpéntekes betegek látogatása Bercelen

 17:00 Szentmise a Berceli Templomban

 18:00 Férfiklub a Berceli Plébánián

2017.12.02.Sz *10:00 Ifi klub és bérmálkozási hittan a Berceli Plébánián*

 *14:00 Becskei, szécsénkei pasztorális, gazdasági tanács ülése Becskén*

 15:30 Szentmise a Vanyarci templomban

 16:45 Adventi koszorúk megáldása és gyertyagyújtás a Berceli Temp.

 17:00 Szentmise a Berceli Templomban *+Kaposvári Attila és nagyszülők*

 *18:00 Berceli, nógrádkövesdi, vanyarci és galgagutai pasztorális és gazdasági tanácstagok ülése a Berceli Plébánián Téma: Az új egyházi év pasztorális terve*

**2017.12.03. V 08:30 Szentmise a Berceli Templomban**, elsőáldozók bemutatása

**Advent 1. 10:30 Szentmise a Becskei Templomban** *jubiláns házasok miséje*

**Vasárnapja 10:30 Igeliturgia a Galgagutai Templomban**

 **12:00 Igeliturgia a Nógrádkövesdi Templomban**

 **12:00 Szentmise a Szécsénkei Templomban** *jubiláns házasok miséje*

15:00 Adventi gyertyagyújtás és az Adventi koszorú megáldása Becskén

 16:00 Adventi gyertyagyújtás és a szabadtéri Adventi koszorú megáldása Galgagután *(katolikus szolgálat)*

 17:00 Adventi gyertyagyújtás Szécsénkén

**Hivatali ügyintézés:** Római Katolikus Plébánia 2687 Bercel, Béke u. 20. szerda 9:00-15:00

tel: (35) 535 002 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: bercel@vacem.hu

Bankszámlaszám: 10700323-68589824-51100005